29.9.2023
SK
Úradný vestník Európskej únie
C 349/135
1.6.
EHSV opätovne potvrdzuje svoju podporu nariadeniu o infraštruktúre pre alternatívne palivá (AFIR).
Verejné orgány musia zabezpečiť dostupnosť alternatívnych palív a nabíjacích staníc tam, kde je to potrebné (3).
Splnenie priebežného cieľa do roku si vyžaduje inštaláciu vyše 50 000 verejne dostupných nabíjačiek, z ktorých by 35 000 mali predstavovať vysokovýkonné megawattové nabíjacie modely.
Potrebných by bolo aj približne 700 vodíkových čerpacích staníc.
1.7.
Vzhľadom na obmedzenia posúdenia vplyvu vypracovaného Komisiou vyzýva EHSV na dôkladné a pravidelné monitorovanie vývoja vrátane dôkladného posúdenia dodávateľského reťazca s cieľom zabrániť narušeniam a lepšie zohľadniť vplyv dekarbonizácie dopravy na regionálnej úrovni.
1.8.
V súlade so svojimi predchádzajúcimi stanoviskami (4) EHSV konštatuje, že napriek všetkým výhodám elektrického a vodíkového pohonu je potrebné doplniť navrhované nariadenie založené na „výfukovom“ prístupe o ďalšie politické nástroje s cieľom stimulovať využívanie obnoviteľných, nefosílnych palív v časti vozového parku, ktorá je poháňaná spaľovacím motorom.
Balík Fit for 55 musí zabezpečiť prístup založený na životnom cykle a zabrániť dekarbonizácii cestnej dopravy, ktorá vedie k presunu emisií do horných častí hodnotového reťazca.
1.9.
EHSV zdôrazňuje, že je potrebné vytvoriť politický rámec, ktorý bude podporovať dekarbonizáciu tak, aby bola spravodlivá pre pracovníkov.
To zahŕňa poskytnutie primeraného financovania na podporu regiónov, ktoré čelia ťažkostiam v dôsledku programu dekarbonizácie, potrebu predvídať zmeny na všetkých úrovniach (miesta, podniky, regióny a odvetvia) prostredníctvom plánov vypracovaných so sociálnymi partnermi a rozsiahle úsilie verejných orgánov a podnikov o rekvalifikáciu a zvyšovanie kvalifikácie pracovníkov.
1.10.
EHSV požaduje trajektóriu znižovania emisií CO2 v súlade so schopnosťou priemyselného sektora transformovať sa a v zhode s dopravcami, pokiaľ ide o náklady a prevádzkovú efektívnosť.
Navrhované ciele musia byť v súlade s časom potrebným na prestavbu existujúcich a výstavbu nových výrobných závodov, zavedenie nabíjacej infraštruktúry, zabezpečenie dodávok kľúčových komponentov a surovín, vytvorenie vedúcich trhov a odbornú prípravu pracovnej sily.
1.11.
EHSV zdôrazňuje, že je potrebná dekarbonizácia (vozového parku) takým tempom, ktoré je v súlade s realizáciou Priemyselného plánu Zelenej dohody EÚ a dôležitými projektmi spoločného európskeho záujmu, ktoré prispejú k rozvoju kľúčových dodávateľských reťazcov pre tento sektor v Európe, v oblastiach, ako je čistý vodík, batérie a mikroelektronika.
1.12.
EHSV tiež zdôrazňuje, že je potrebné zabezpečiť budovanie kapacít a podporovať dopravcov a prevádzkovateľov, najmä MSP, aby dodržiavali oznamovacie povinnosti zavedené nariadením.
2.
Všeobecný kontext 2.1.
V októbri 2014 hlavy štátov/predsedovia vlád EÚ (5) stanovili záväzný cieľ znížiť do roku 2030 emisie skleníkových plynov produkované v celom hospodárstve EÚ minimálne o 40 % v porovnaní s úrovňami z roku 1990.
Tento cieľ vychádza z globálnych prognóz, ktoré sú v súlade so strednodobým harmonogramom Parížskej dohody o zmene klímy (COP 21) (6).
(3)
(4)
(5) (6)
Stanovisko Európskeho hospodárskeho a sociálneho výboru – Návrh nariadenia Európskeho parlamentu a Rady o zavádzaní infraštruktúry pre alternatívne palivá a o zrušení smernice Európskeho parlamentu a Rady 2014/94/EÚ [COM(2021) 559 final – 2021/0223 (COD)] – Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Strategický plán zavádzania, ktorým sa navrhuje súbor doplnkových opatrení na podporu rýchleho zavádzania infraštruktúry pre alternatívne palivá [COM(2021) 560 final] (Ú. v.
EÚ C 152, 6.4.2022, s. 138).
Stanovisko Európskeho hospodárskeho a sociálneho výboru – Návrh nariadenia Európskeho parlamentu a Rady, ktorým sa stanovujú emisné normy pre nové osobné automobily a ľahké úžitkové vozidlá ako súčasť integrovaného prístupu Únie na zníženie emisií CO2 z ľahkých úžitkových vozidiel, a ktorým sa mení nariadenie (ES) č. 715/2007 (prepracované znenie) [COM(2017) 676 final – 2017/0293 (COD)] (Ú. v.
EÚ C 227, 28.6.2018, s.
52) a stanovisko Európskeho hospodárskeho a sociálneho výboru – Návrh nariadenia Európskeho parlamentu a Rady, ktorým sa mení nariadenie (EÚ) 2019/631, pokiaľ ide o sprísnenie emisných noriem CO2 pre nové osobné vozidlá a nové ľahké úžitkové vozidlá v súlade s ambicióznejšími klimatickými cieľmi Únie [COM(2021) 556 final – 2021/0197(COD)] (Ú. v.
EÚ C 194, 12.5.2022, s. 81).
Závery Európskej rady z 24. októbra 2014. https://unfccc.int/process-and-meetings/the-paris-agreement.